Morten Maler eller Martin Maler var en dansk kunstner, der malede kalkmalerier i sjællandske kirker i begyndelsen af 1400-tallet. Han havde muligvis hjemme i Slagelse. Til forskel fra mange andre kalkmalere så signerede han sine værker. Morten Maler havde en enkelt stil med bløde afrundrede streger og afstemte farver. Særligt er hans gren-ornamenter blevet fremhævet, og han brugte gerne grøn til blade, kjortler og bordduge. Hans hovedværk regnes for kalkmalerierne i Gerlev Kirke. I Gimlinge Kirke daterede han sit værk til 1409. Udover værker dermed sikkerhed kan tilskrives ham, så har han eller hans elever desuden dekoreret Udby Kirke, Hjembæk Kirke, Nordrup Kirke, Flakkebjerg irke og tårnkapellerne i Roskilde Domkirke, samt et par piller i Sorø Klosterkirke, og muligvis Sværdborg Kirke. I 1989 skrev og instruerede Jørgen Vestergaard en dukkefilm kaldet Morten maler, med inspiration fra Morten Maler.